62024CJ0070_INF
2025 m. rugpjūčio 1 d. Teisingumo Teismo (šeštoji kolegija) sprendimas
Komisija / Ispanija (Direktyva dėl profesinio ir asmeninio gyvenimo pusiausvyros)
(Byla C‑70/24)
„Valstybės įsipareigojimų neįvykdymas – SESV 258 straipsnis – Tėvų ir prižiūrinčiųjų asmenų profesinio ir asmeninio gyvenimo pusiausvyra – Direktyva (ES) 2019/1158 – 20 straipsnio 1 dalis – Neperkėlimas į nacionalinę teisę ir nepranešimas apie perkėlimo priemones – SESV 260 straipsnio 3 dalis – Prašymas įpareigoti sumokėti vienkartinę sumą ir už kiekvieną dieną mokamą periodinę baudą – Sankcijos dydžio nustatymo kriterijai“
1.
Ieškinys dėl įsipareigojimų neįvykdymo – Direktyva 2019/1158 – Neperkėlimas į nacionalinę teisę per nustatytus terminus – Nepranešimas apie perkėlimo į nacionalinę teisę priemones – Įsipareigojimų neįvykdymas
(SESV 258 straipsnis; Europos Parlamento ir Tarybos direktyvos 2019/1158 12 straipsnis ir 20 straipsnio 1 ir 4 dalys)
(žr. 57–66 punktus ir rezoliucinės dalies 1 ir 2 punktus)
2.
Ieškinys dėl įsipareigojimų neįvykdymo – Teisingumo Teismo sprendimas, kuriuo konstatuojamas įsipareigojimų neįvykdymas – Pareigos pranešti apie direktyvos perkėlimo į nacionalinę teisę priemones neįvykdymas – Piniginės sankcijos – Teisingumo Teismo diskrecija – Kriterijai
(SESV 260 straipsnio 3 dalis; Europos Parlamento ir Tarybos direktyvos 2019/1158 20 straipsnio 1 dalis)
(žr. 83–115 punktus ir rezoliucinės dalies 3 punktą)
Rezoliucinė dalis
1.
Iki Europos Komisijos nuomonėje nustatyto termino pabaigos nepriėmusi visų įstatymų ir kitų teisės aktų nuostatų, reikalingų įsipareigojimams pagal 2019 m. birželio 20 d. Europos Parlamento ir Tarybos direktyvą (ES) 2019/1158 dėl tėvų ir prižiūrinčiųjų asmenų profesinio ir asmeninio gyvenimo pusiausvyros, kuria panaikinama Tarybos direktyva 2010/18/ES, ir nepranešusi apie šias nuostatas Komisijai, Ispanijos Karalystė neįvykdė įsipareigojimų pagal Direktyvos 2019/1158 20 straipsnio 1 dalį.
2.
Iki faktinių aplinkybių Teisingumo Teisme nagrinėjimo datos nesiėmusi visų priemonių, būtinų siekiant perkelti į vidaus teisę Direktyvos 2019/1158 nuostatas, ir nepranešusi apie jas Europos Komisijai, Ispanijos Karalystė ir toliau nevykdė įsipareigojimų.
3.
Įpareigoti Ispanijos Karalystę sumokėti Europos Komisijai:
–
6832000 EUR dydžio vienkartinę sumą.
–
tuo atveju, jeigu 1 punkte konstatuotas įsipareigojimų neįvykdymas tęstųsi iki šio sprendimo paskelbimo dienos – 19700 EUR dydžio periodinę baudą už kiekvieną dieną nuo tos dienos iki dienos, kai ši valstybė narė įvykdys įsipareigojimus.
4.
Ispanijos Karalystė padengia savo ir Europos Komisijos bylinėjimosi išlaidas.